CELEX: 52010PC0089
Language: mt
Date: 2010-03-17
Title: Proposta għal deċiżjoni tal-Kunsill dwar il-pożizzjoni li għandha tiġi adottata mill-Unjooni Ewropea fi ħdan il-Kunsill tal-Ministri tal-KE-AKP rigward l-adeżjoni tar-Repubblika tal-Afrika t'Isfel mal-Ftehim ta' Sħubija KE-AKP rivedut

Avviż Legali Importanti

|

52010PC0089

Proposta għal deċiżjoni tal-Kunsill dwar il-pożizzjoni li għandha tiġi adottata mill-Unjooni Ewropea fi ħdan il-Kunsill tal-Ministri tal-KE-AKP rigward l-adeżjoni tar-Repubblika tal-Afrika t'Isfel mal-Ftehim ta' Sħubija KE-AKP rivedut  /* KUMM/2010/0089 finali - NLE 2010/0053 */  

	[pic] | IL-KUMMISSJONI EWROPEA |Brussel 17.3.2010KUMM(2010)89 finali2010/0053 (NLE)Proposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Unjooni Ewropea fi ħdan il-Kunsill tal-Ministri tal-KE-AKP rigward l-adeżjoni tar-Repubblika tal-Afrika t'Isfel mal-Ftehim ta' Sħubija KE-AKP rivedut(preżentata mill-Kummissjoni)MEMORANDUM TA' SPJEGAZZJONIIr-relazzjoni bejn L-UE u l-Afrika t'Isfel hija bbażata fuq il-Ftehim dwar il-Kummerċ, l-iżvilupp u l-Kooperazzjoni bejn il-Komunità Ewropea u l-Istati Membri tagħha, minn naħa, u r-Repubblika tal-Afrika t'Isfel, minn naħa l-oħra, li ġie ffirmat fi Pretoria fil-11 ta' Ottubru 1999 u daħal fis-seħħ fl-1 ta' Mejju 2004.L-Afrika t'Isfel hi wkoll Stat Parti għall-Ftehim ta’ Sħubija bejn il-membri tal-Grupp ta’ Stati tal-Afrika, il-Karibew u tal-Paċifiku (AKP) minn naħa, u l-Komunità Ewropea (KE) u l-Istati Membri tagħha, min-naħa l-oħra, iffirmat f’Kotonou (Benin) fit-23 ta’ Ġunju 2000 (minn issa 'l quddiem il-"Ftehim ta' Sħubija tal-KE-AKP"), L-isħubija tal-Afrika t'Isfel mal-Ftehim hi soġġetta għall-kwalifikazzjonijiet stabbiliti fil-Protokoll 3 tiegħu.Fil-25 ta' Ġunju 2005 fil-Lussemburgu, l-Afrika t'Isfel iffirmat, flimkien ma' pajjiżi oħra tal-AKP, il-Ftehim tal-KE-AKP li jemenda l-Ftehim ta' Sħubija (minn issa 'l quddiem il-"Ftehim ta' Sħubija tal-KE-AKP rivedut").Skont l-Artikolu 93, il-paragrafu 3, il-Ftehim ta' Sħubija tal-KE-AKP rivedut daħal fis-seħħ fl-1 ta' Lulju 2008, wara r-ratifikazzjoni tar-reviżjoni mill-UE u mill-Istati Membri tagħha u żewġ terzi tal-Istati tal-AKP. L-Artikolu 93, paragrafu 4, tal-Ftehim jistipula li l-Istat firmatarju tal-AKP li għadu ma lestiex il-proċeduri ta' ratifikazzjoni sad-data tad-dħul fis-seħħ tal-Ftehim, jista' jagħmel dan biss fi ħdan 12-il xahar wara dik id-data. Sussegwentament, Stat firmatarju bħal dan għandu jsegwi l-iżvilupp ta' adeżjoni skont l-Artikolu 94.Minħabba d-dewmien amministrattiv u t-tiġdid tal-Parlament tal-Afrika t'Isfel wara l-elezzjoni nazzjonali tat-22 ta' April 2009, l-Afrika t'Isfel ma lestietx ir-ratifika sal-iskadenza tat-30 ta' Ġunju 2009.F'ittra bid-data tad-29 ta' Lulju 2009 indirizzata lill-Presidenza Svediża tal-Kunsill tal-UE, il-Ministru l-ġdid tal-Affarijiet Barranin tal-Afrika t'Isfel, is-Sinjura Maite Nkoana-Mashabane, infurmat lill-UE li l-Afrika t'Isfel kienet bi ħsiebha li tidħol għall-Ftehim ta' Sħubija tal-KE-AKP rivedut taħt it-termini tal-Artikolu 94 tal-Ftehim, u li l-proċess meħtieġ konstituzzjonalment biex dan isir diġà tnieda.Wara l-approvazzjoni tal-att tal-adeżjoni miż-żewġt ikmamar tal-Parlament tal-Afrika t'Isfel f'Novembru 2009, l-Afrika t'Isfel ressqet talba għal adeżjoni għal-Ftehim ta' Sħubija tal-KE-AKP rivedut fit-23 ta' Novembru 2009.Għaldaqstant huwa xieraq li tiġi stabbilita pożizzjoni favorevoli biex tiġi adottata mill-Unjoni Ewropea b'din it-talba, biex tiġi espressa fil-kuntest ta' eks Deċiżjoni tal-Kunsill Konġunt tal-Ministri KE-AKP li japprova dik l-adeżjoni.Skont l-Artikolu 218 (10) tat-TFUE, il-Parlament Ewropew se jiġi infurmat dwar din il-proposta għal deċiżjoni tal-Kunsill tal-KE-AKP.Il-Kummissjoni għalhekk tipproponi li l-Kunsill jadotta d-Deċiżjoni mehmuża.2010/0053 (NLE)Proposta għalDEĊIŻJONI TAL-KUNSILLdwar il-pożizzjoni li għandha tiġi adottata mill-Unjoni Ewropea fi ħdan il-Kunsill tal-Ministri tal-KE-AKP rigward l-adeżjoni tar-Repubblika tal-Afrika t'Isfel mal-Ftehim ta' Sħubija KE-AKP rivedutIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikolu 217 tiegħu, flimkien mal-Artikolu 218 (9), tiegħu,Billi:1.  Skont l-Artikolu 93, paragrafu 3 tiegħu, il-Ftehim tal-KE-AKP rivedut daħal fis-seħħ fl-1 ta' Lulju 2008.2.  L-Afrika t'Isfel, wara li ffirmat il-Ftehim tal-KE-AKP rivedut fil-25 ta' Ġunju 2005, ma ressqitx strument ta' ratifikazzjoni taħt it-termini tal-Artikolu 93, paragrafu 4, sal-iskadenza tat-30 ta' Ġunju 2009.3.  L-Artikolu 94 tal-Ftehim tal-KE-AKP rivedut jistipula li kwalunkwe talba għal adeżjoni minn Stat għandha tiġi ppreżentata lil, u approvata mill-Kunsill tal-Ministri tal-KE-AKP.4.  L-Afrika t'Isfel ppreżentat talba għal adeżjoni għall-Ftehim tal-KE-AKP fit-23 ta' Novembru 2009.5.  Huwa xieraq li tkun stabbilita l-pożizzjoni li għandha tiġi adottata f'isem l-Unjoni fil-Kunsill Konġunt tal-Ministri tal-KE-AKP, dwar din it-talba għall-adeżjoni,ADOTTAT DIN ID-DEĊIŻJONI:Artikolu UnikuIl-pożizzjoni tal-Unjoni Ewropea fi ħdan il-Kunsill tal-Ministri tal-KE-AKP rigward l-adeżjoni tar-Repubblika tal-Afrika t'Isfel għall-Ftehim ta' Sħubija tal-KE-AKP rivedut hija li din l-adeżjoni għandha tiġi approvata, skont it-termini tal-abbozz tad-Deċiżjoni mehmuż.Bidliet formali għall-abbozz tad-Deċiżjoni mill-Kunsill tal-KE-AKP jistgħu jiġu miftehma mingħjar il-bżonn li jiġi emendat l-anness tad-deċiżjoni attwali.Id-Deċiżjoni hija indirizzata lir-rappreżentant tal-Unjoni Ewropea fil-Kunsill Konġunt tal-Ministri tal-KE-AKP.Magħmul fi Brussell, […]Għall-KunsillIl-PresidentANNESSAbbozzDeċiżjoni tal-Kunsill tal-Ministri tal-AKP - UE rigward l-adeżjoni tar-Repubblika tal-Afrika t'Isfel fil-Ftehim ta' Sħubija tal-KE-AKP rivedutIL-KUNSILL TAL-MINISTRI TAL-KE-AKP,Wara l-kkunsidra l-Ftehim ta' Sħubija bejn il-membri tal-Grupp ta’ Stati tal-Afrika, il-Karibew u tal-Paċifiku (minn issa 'l quddiem ‘l-AKP’) minn naħa, u l-Komunità Ewropea u l-Istati Membri tagħha, minn naħa oħra, iffirmat f'Cotonou (Benin) fit-23 ta' Ġunju 2000 u rivedut fil-Lussemburgu (il-Gran Dukat tal-Lussemburgu) fil-25 ta' Ġunju 2005 (minn issa 'l quddiem ‘il-Ftehim tal-KE-AKP’)[1], u partikolarment l-Artikolu 94 (1) tiegħu,Billi:6.  Skont l-Artikolu 93, paragrafu 3 tiegħu, il-Ftehim tal-KE-AKP rivedut daħal fis-seħħ fl-1 ta' Lulju 2008.7.  L-Afrika t'Isfel, wara li ffirmat il-Ftehim tal-KE-AKP rivedut fil-25 ta' Ġunju 2005, ma ressqitx strument ta' ratifikazzjoni taħt it-termini tal-Artikolu 93, paragrafu 4, sal-iskadenza tat-30 ta' Ġunju 2009.8.  L-Artikolu 94 tal-Ftehim tal-KE-AKP rivedut jistipula li kwalunkwe talba għal adeżjoni minn Stat għandha tiġi ppreżentata, u approvata mill-Kunsill tal-Ministri tal-KE-AKP.9.  L-Afrika t'Isfel ppreżentat talba għal adeżjoni għall-Ftehim tal-KE-AKP fit-23 ta' Novembru 2009.10.  Skont ir-Regoli ta' Proċedura, il-Kunsill tal-Ministri tal-KE-AKP stabbilit taħt il-Ftehim jista' japprova talba għal adeżjoni bil-proċedura miktuba,IDDEĊIEDA DAN LI ĠEJ:Artikolu 1 Approvazzjoni ta' talba għall-adeżjoniIt-talba tar-Repubblika tal-Afrika t'Isfel biex tidħol għall-Ftehim ta' Sħubija bejn il-membri tal-Grupp ta’ Stati tal-Afrika, il-Karibew u tal-Paċifiku, minn naħa, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou (Benin), fit-23 ta' Ġunju 2000, u rivedut fil-Lussemburgu (Gran Dukat tal-Lussemburgu) fil-25 ta’ Ġunju 2005, hija hawn approvata.Artikolu 2 Id-dħul fis-seħħDin id-Deċiżjoni għandha tidħol fis-seħħ fil-jum ta' wara l-adozzjoni tagħha.Magħmul fi Brussell, […]Għall-Kunsill tal-Ministri tal-KE-AKPIl-President [1] ĠU L 209, 11.08.2005; ĠU L 287, 28.10.2005.